dyoen antweerde ontkynende de voirs vorweerde int geheele
Seggende dat hij de guedinghe vanden vors bossche janne
rutgheerts niet overgegeve en hadde ome dien te nyeute
te doene en al geliefde henric henr boelaert te segge
de guedinge gesciet te zijne ome der lossinge wille vand
voirs lijftocht dat en soude men niet bevinden maer hij wae
daer inne gegoedt ter meerder vesticheit van twee amen wijff
wijns erflick die hij gegocht hadde tegen mychiele ende jane
rutgheerts om oft hij daer af niet vast en stonde dat aenden bosch
te verhalen dwelc hij boet te thoenen ende want hij aen zijn
guedinghe vanden wijne gebrec vonde hoepte hij dat aenden
bosch te mogen verhalen en dat hij inden gront bliven soude
daer af hij possessie hadde also hij boet te thoenen en der
aenspraken ongehouden zijn Op dwelc beyde de ptien te huen
bethoene gewijst worden en dage van thoenen thoende
henric boelaert de vorweerde vander geloeften in alre maten
hij hem vmeten hadde na desen dede henric van dyoen
manen den laten vanden hove daer ond dbosch gelegen es en
den scepen van erps oft de voirs rutgheerts en zijn sone hem
inden bosch niet gegoedt en hadden op dwelc henric boelaert
dede seggen want vander guedinghe brieve gemaect waen
tprotecos daer af te nyeute gedaen en de selve brieve ovgegeve
waen henr van dyoen en dat de selve henric uut dien ptecolle
ande brieve gecregen hadde onlanx leden met slincken aenbringen
dat hij dede aende scepen en huen clerc aldaer nu zijnde Te
weten dat hij zijn brieve daer af niet en soude hebben gehadt
also henric boelaert boet te thoenen dat henric met zijne
thoene van dien niet vortvaen en soude Vanden welken henr
boelaert wert gewijst tzijnen bethoene en ten dage vandien
comen thoende henric met eenen die scepen was int
jaer xli als de guedinge aen hem ovbrieft was en noch es
en met eenen anden die doen oic scepen was en afgegaen
doen ter tijt hue gesworen clerc
es dat waelvane
was daer na droegh waelrave dat hij den brief vander
guedinghen te nyeute zijnde die henric boelaert thoende selve